open-index/open-wikipedia-markdown huggingface dataset:
Մինգյու

**Կիմ Մինգյու** (կոր.` 김민규, ), առավել հայտնի որպես **Մինգյու** (կոր. 민규), հարավկորեացի ռեփեր, երգիչ և պարող։ Նա SEVENTEEN բոյ-բենդի անդամ է, որը ղեկավարվում է Pledis Entertainment-ի կողմից։

## Կարիերա
### 2013―2014. Նախա-դեբյուտ
Մինգյուն միացավ Pledis Entertainment-ին 2012 թվականին, որտեղ նա չորս տարի ուսուցանում էր երգեցողություն և պար։ Նա մասնակցեց «Seventeen TV» առցանց ռեալիթի շոուի առաջին սեզոնին, որը ներկայացնում էր Pledis-ի սաներին և ցուցադրում էր Seventeen-ի ապագա մասնակիցներին մինչև նրանց պաշտոնական դեբյուտը։ Շոուն պարբերաբար հեռարձակվում էր Ustream հարթակում, որտեղ մասնակիցները ցուցադրում էին իրենց մարզումները, երգերը, խորեոգրաֆիական պատրաստվածությունները և խաղում էին խաղեր։ Առցանց շոուն նաև ներառում էր մասնակցություն «Like Seventeen» համերգներին։ Մինչ պաշտոնական դեբյուտը, Մինգյուն նկարահանվել է Pledis-ի այլ արտիստների՝ այդ թվում Nu'est-ի և Hello Venus-ի երաժշտական տեսահոլովակներում։

### 2015-Ներկա օրերս. SEVENTEEN և սոլո գործունեություն
2015 թվականին Մինգյուն դեբյուտ արեց SEVENTEEN հարավկորեական բոյ-բենդի կազմում՝ 2015 թվականի մայիսի 29-ին «17 Carat» մինի-ալբոմով։ Դեբյուտից ի վեր, նա մասնակցել է ավելի քան 45 երգերի գրառմանը։ 

2018 թվականի փետրվարին Մինգյուն հայտարարվեց SBS-ի «Inkigayo» շաբաթական երաժշտական շոուի նոր հաղորդավարը, որը վարում էր DIA-ի Չոն Չհե Յոնի և դերասան Սոն Կանի հետ։ Նա այդ պաշտոնում աշխատեց մինչև 2019 թվականի վերջը։ 2021 թվականին Մինգյուն և իր խմբակից Վոնուն թողարկեցին «Bittersweet» թվային սինգլը՝ Լի Հայի մասնակցությամբ։ Թողարկումից հետո «Bittersweet»-ը առաջին տեղը գրավեց iTunes-ի երգերի չարթում տասը տարածաշրջաններում։

## Այլ գործունեություն
### Նորաձևություն
2022 թվականին Մինգյուն այցելեց Cartier ֆրանսիական ոսկերչական տան միջոցառումը Սեուլում։ Ավելի ուշ նա կրկին հայտնվեց Dazed Korea ամսագրի դեկտեմբերի համարի շապիկին՝ ներկայացնելով այդ բրենդը։ 2023 թվականի փետրվարին Մինգյուն այցելեց իտալական Marni նորաձևության տան 2023 թվականի աշուն-ձմեռ հավաքածուի ցուցադրությանը Տոկիոյում։ 2024 թվականի փետրվարին Մինգյուն ներկա էր ֆրանսիական Dior նորաձևության տան ցուցադրությանը Փարիզի նորաձևության շաբաթվա ընթացքում, որտեղ նա ներկայացված էր Vogue ամսագրում։ Հունիսին նա մասնակցեց ամերիկյան Calvin Klein նորաձևության բրենդի նոր գլոբալ ֆլագմանական խանութի բացմանը Փարիզում։ 2024 թվականի օգոստոսի 16-ին Մինգյուն դարձավ Calvin Klein-ի 2024 թվականի աշնանային արշավի մոդելը, որի լուսանկարներն արվել են նորաձևության լուսանկարիչ Պակ Ջոնգ Հայի կողմից։

### Բրենդի դեսպան
2022 թվականին Մինգյուն նշանակվեց Lancôme ֆրանսիական կոսմետիկ տան դեսպան։ 2023 թվականին Մինգյուն հայտարարվեց հարավկորեական Innisfree մաշկի խնամքի բրենդի նոր գլոբալ մոդել։ 2024 թվականի մարտին Մինգյուն ընտրվեց իտալական  Bvlgari բրենդի նոր տեղական դեսպան։ 2024 թվականի մայիսին Մինգյուն հայտարարվեց ֆրանսիական  L'Occitane մաշկի խնամքի բրենդի նոր դեսպանն Ասիայում։

## Սկավառակագրություն
### Սինգլներ

## Ֆիլմագրություն
### Հեռուստասերիալ

### Հեռուստաշոու

## Ծանոթագրություններ

## Հղումներ

Կատեգորիա:Հարավկորեացի արտիստներ
Կատեգորիա:Հարավկորեացի երաժիշտներ
Կատեգորիա:Հարավկորեացի երգիչներ
Կատեգորիա:Հարավկորեացի կոմպոզիտորներ
Կատեգորիա:Հարավկորեացի պարողներ
Կատեգորիա:Հարավկորեացի ռեփերներ
Սուրբ Կիրակի մատուռ (Հաղպատ)

**Սուրբ Կիրակի մատուռ**, ավերված մատուռ Հայաստանի Լոռու մարզի Ալավերդի համայնքի Հաղպատ գյուղում՝ Ջրաղացաձոր գյուղատեղիի մոտ։ 

Ի սկզբանե, մատուռը կոչվել է Սուրբ Աստվածածին։ Հետագայում այն սկսել են նվանել Սուրբ Կիրակի։

Մատուռի մոտ կա պատվանդանի վրա դրված 1188 թվականով թվագրվող գեղեցիկ խաչքար, որը կոչվում է Սուրբ Կիրակի։ 2004 թվականին այն ընդգրկվել է Հաղպատի գյուղի պատմության և մշակույթի անշարժ հուշարձանների ցանկում որպես հանրապետական նշանակության հուշարձան։ Խաչքարի վրա կա հայատառ արձանագրություն հետևյալ բովանդակությամբ․ *«Յանուն Աստուծսյ ես անպիտանս Սարգիս կանգնեցի ի հիմանց զտաճար սրբոյ Աստուածածնիս․ արդ աղաչեմ զընթերցողսդ եւ զամենեսեանդ, որ երկրպագիցէք սրբոյ Աստուածածնիս յիշեսջիք յաղաւթս ձեր զծնողն իմ, եւ զիս զվերոգրեալսդ անուն․ եւ Աստուած զձեզ յիշեսցէ․ ամէն․ ՈԼԷ թուին»*։

1900–ական թվականների սկզբի դրությամբ մատուռի շուրջ պահպանված են եղել գերեզմանոցի հետքեր՝ կոտրված խաչքարեր և խաչքարերի մատվանդաններ։

## Ծանոթագրություններ

Կատեգորիա:Մատուռներ
Կատեգորիա:Հաղպատ
Կատեգորիա:Լոռու մարզի հուշարձաններ
Առնոլդ Կասոլա

**Առնոլդ Կասոլա** (, ), մալթացի և իտալացի անկախ քաղաքական գործիչ, պրոֆեսոր, գրող և տարբեր գրքերի ու ակադեմիական հոդվածների խմբագիր: Մալթայի համալսարանի համեմատական գրականության պրոֆեսոր: Քաղաքական պաշտոններ է զբաղեցրել Մալթայում, Իտալիայում և եվրոպական մակարդակով: Եղել է Դեմոկրատական այլընտրանք կուսակցության ղեկավարը 2013-ից մինչև 2017 թվականը:

## Մալթայի քաղաքականություն
Կասոլան 1989 թվականին հիմնադրված Մալթայի «Ժողովրդավարական այլընտրանք» կանաչ կուսակցության համահիմնադիրներից է: 1990-1997 թվականներին եղել է կուսակցության պատվիրակը Եվրոպական Կանաչների կուսակցությունում: 1994-ից 1997 թվականներին եղել է Սվիեկիի տեղական խորհրդական: Մալթայի քաղաքականության մեջ նրա լավագույն արդյունքը եղել է 2004 թվականին Եվրախորհրդարանի ընտրությունները, երբ հավաքել է առաջին նախապատվության ձայների 9,33%-ը (կամ 23000 ձայն)։

2008 թվականի հուլիսին Կասոլան ընտրվել է կուսակցության նախագահ Հարրի Վասալոյի հրաժարականից հետո։ 2009 թվականին Մալթայում Եվրախորհրդարանի երկրորդ ընտրություններում Կասոլան կրկին առաջադրվել է որպես թեկնածու կուսակցության մեկ այլ թեկնածու Իվոն Էբեյջեր Արկերոսի հետ միասին։ Այս անգամ կուսակցությունը հավաքել է ձայների ընդամենը 2,34 տոկոսը։ Հաշվի առնելով արդյունքը՝ Կասոլան հրաժարական է տվել կուսակցության նախագահի պաշտոնից։

Այնուամենայնիվ, մնացել է ակտիվ կուսակցության մեջ որպես մամուլի խոսնակ և անհաջող մասնակցություն է ունեցել 2013 թվականի համընդհանուր ընտրություններին: Կուսակցության նախագահ Մայքլ Բրիգուլիոն հրաժարական է տվել այս ընտրություններից հետո, և Կասոլան կրկին ընտրվել է որպես կուսակցության նախագահ, մինչև որ հրաժարական տվեց 2017 թվականին:

## Եվրոպական կանաչների կուսակցություն
Կասոլան1997 թվականին ընտրվել է Եվրոպական Կանաչների կուսակցության գործադիր կոմիտեի անդամ, հետո՝ գործադիր կոմիտեի գլխավոր քարտուղար։ Վերջին պաշտոնում պաշտոնավարել է 1999-2006 թվականներին։ 2001-ից 2006 թվականներին եղել է Գլոբալ Կանաչների համակարգման եվրոպական երեք ներկայացուցիչներից մեկը: Եղել է Եվրոպական միության ընտրական դիտորդ Աֆրիկայի և Հարավային Ամերիկայի տարբեր երկրներում և Եվրոպական Կանաչների «Կանաչ թարմացում» պաշտոնական օրգանի խմբագիր (1998 թվականից):

## Իտալիայի քաղաքականություն
Իտալիայում Կասոլան եղել է Իտալիայի Պատգամավորների պալատի պատգամավոր, ընտրվել է 2006-2008 թվականներին՝ եվրոպական ընտրատարածքում իտալացի արտագաղթողների կողմից «Միասնություն» ձախ-աջ կենտրոնամետ կոալիցիայից:

## Շքանշան
Կասոլան 2003 թվականին Իտալիայի նախագահ Կառլո Ազելիո Չամպիի կողմից արժանացել է «Իտալիայի Հանրապետությանը մատուցած ծառայությունների համար»շքանշանով։

## Ծանոթագրություններ

## Արտաքին հղումներ

Կատեգորիա:Քաղաքական գործիչներ
Նունո Գալեգո

**Նունո Գալեգո** (, ), իսպանացի դերասան և պարող, որն առավել հայտնի է «*UPA Next»* հեռուստասերիալում կատարած Մարկոսի և «Էլիտա» հեռուստասերիալում կատարած Հեկտոր Քրավիցի դերերով:

## Կենսագրություն
Ի սկզբանե ցանկացել է դառնալ կենսաբան, բայց 11 տարեկան հասակում որոշել է, որ ցանկանում է զբաղվել դերասանական արվեստով: Արգենտինայի Լա Պլատայի մարմնամարզության հավաքականի երկրպագու է:

Դերասանական վարպետություն սովորել է Մադրիդի դրամատիկական արվեստի քաղաքային դպրոցում։

2022 թվականին պայմանագիր է ստորագրել Atresplayer-ի հետ «UPA Next» հեռուստասերիալում դերակատարման համար, որտեղ մարմնավորել է ակադեմիայի աշակերտ և պարող Դարիոյին:

2024 թվականին մարմնավորել է Հեկտոր Քրավիցին՝ «Էլիտա» հեռուստասերիալի 8-րդ եթերաշրջանում: Նույն թվականի օգոստոսին հայտարարվել է, որ դերակատարում է ունենալու նեթֆլիքսի «Օլիմպոս» հեռուստասերիալում:

## Ֆիլմագրություն
### Հեռուստատեսություն

## Ծանոթագրություններ

Կատեգորիա:21-րդ դարի դերասաններ
Կատեգորիա:Իսպանացի կինոդերասաններ
Կատեգորիա:Իսպանացի հեռուստատեսային դերասաններ
Կարգուջաղ (այլ կիրառումներ)

**Կարգուջաղ**, կարող է վերաբերել՝
* Կարգուջաղ - գյուղ Արևելյան Հայաստանի Ելիզավետպոլի նահանգի Ելիզավետպոլի գավառում
* Կարգուջաղ (այլ գյուղ) -  գյուղ Արևելյան Հայաստանի Ելիզավետպոլի նահանգի Ելիզավետպոլի գավառում
The Busker

**The Busker** (), մալթական ինդի փոփ խումբ, ստեղծվել է 2012 թվականին։ Խմբի կազմում են՝ Դեյվիդ «Dav.Jr» Մայքլը, Ժան Պոլ Բորգը և Շոն Միխենը։ Ներկայացրել են Մալթան Եվրատեսիլ 2023 երգի մրցույթում իրենց՝ «Dance (Our Own Party)» երգով։

## Կարիերա
The Busker-ը ստեղծվել է 2012 թվականի հոկտեմբերին երգիչ և կիթառահար Դարիո Ջենովեզեի և հարվածային գործիքներ նվագող Ժան Պոլ Բորգի կողմից։ Երկու տարի անց խմբին են միացել բաս կիթառահար Դեյվիդ Գրեչը և սաքսոֆոնահար Շոն Միխենը։ Խումբը ոգեշնչվել է 1960-ականների փոփ խմբերից, ինչպիսիք են The Beatles-ը և The Beach Boys-ը: Նրանք սկսել են YouTube-ում տեղադրել քավերներ և օրիգինալ երաժշտություն: Նրանց դեբյուտային ալբոմը՝ «Telegram»-ը, թողարկվել է 2017 թվականին։ Ջենովեզը լքել է խումբը 2021 թվականին։

2022 թվականի նոյեմբերին The Busker-ը եղել է Մալթայի Եվրատեսիլ 2023 երգի մրցույթի 40 մասնակիցներից մեկը, փառատոն որն օգտագործվել է Եվրատեսիլ երգի մրցույթում Մալթայի ներկայացուցչին ընտրելու համար։ Նրանց մրցակցային «Dance (Our Own Party)» երգը ներկայացվել է հաջորդ ամիս: Մալթայի Եվրատեսիլ երգի մրցույթի նախ քառորդ եզրափակիչ, ապա կիսաեզրափակիչ հասնելուց հետո The Busker-ը մասնակցել է եզրափակչին, որը կայացել է 2023 թվականի փետրվարի 11-ին, որտեղ նրանք հաղթել են ժյուրիի և հեռուստաքվեարկության համատեղ քվեարկությամբ։ Նրանց հաղթանակը նրանց հնարավորություն է տվել ներկայացնելու Մալթան Լիվերպուլում կայացած Եվրատեսիլ 2023 երգի մրցույթում։

## Անդամներ

; Ներկա

* Դեյվիդ «Dav.Jr» Մայքլ՝ կիթառ և վոկալ
* Ժան Պոլ Բորգ՝ հարվածային գործիքներ
* Շոն Միխեն՝ սաքսոֆոն

; Նախկին

* Դարիո Ջենովեզե՝ վոկալ և կիթառ
* Դեյվիդ Գրեչ՝ բաս

## Սկավառակագրություն

### Ստուդիական ալբոմներ

* 2017 թվական՝ *Telegram*
* 2018 թվական՝ *Ladies and Gentlemen*

### EP

* 2021 թվական՝ *X*

### Սինգլներ

* 2020 թվական՝ «Just a Little Bit More» (Մեթյու Ջեյմսի հետ)
* 2021 թվական՝ «Don’t You Tell Me What to Feel» (Raquela DG-ի հետ)
* 2021 թվական՝ «Loose»
* 2021 թվական՝ «Nothing More»
* 2022 թվական՝ «Miracle»
* 2023 թվական՝ «Dance (Our Own Party)»

## Ծանոթագրություններ

## Արտաքին հղումներ

Կատեգորիա:2012 հիմնադրված երաժշտական խմբեր
Կատեգորիա:Եվրատեսիլ երգի մրցույթի մասնակիցներ
Կատեգորիա:Ինդի ռոք երաժշտական խմբեր
Կատեգորիա:2012 հիմնադրումներ Մալթայում
Բեզոստայա 1

ԽՍՀՄ-ի փոստային նամականիշ, նվիրված «Բեզոստայա 1» տեսակի ցորենին |thumb|200px|right
**Բեզոստայա 1**, անքիստ ցորենի սորտ։ Ստացվել է Կրասնոդարի գյուղատնտեսկան գիտահետազոտական ինստիտուտում, անհատական ընտրության եղանակով, Բեզոստայա-4 հիբրիդային սորտից (Պ. Պ. և Պ. Ա. Լուկյանենկոներ և Ն. Դ. Տարասենկո)։ Հասկը սպիտակ է, անքիստ, վերին մասում ունի քիստանման սրվածք։ Թեփուկները մերկ են, հատիկները՝ կարմիր։ Հասկը պրիզմայաձև է, միջին երկարությամբ և խտությամբ։ Հատիկը ձվաձև է, ապակենման, խոշոր, 1000 հատիկի զանգվածը 38–50 գ է։ Հատիկները հասունանալիս չեն թափվում։ Ցողունը կարճ է, բավականին ամուր, կոպիտ, որի շնորհիվ դիմացկուն է պառկելու նկատմամբ։ Տերևները լայն են, մերկ։ Թույլ է վարակվում դեղին ժանգով և փոշեմրիկով։ Վաղահաս է։ Զգայուն է պարարտանյութերի նկատմամբ։ Ուժեղ ցորեն է։ Բերքատվությունը՝ 60–70 ց/հա։

## Աճեցում
Այս տեսակը լայնորեն մշակվում էր ԽՍՀՄ-ում։ 1971 թվականին այն ցանվել էր 8,3 միլիոն հեկտար տարածքի վրա, ինչը կազմում էր ողջ աշնանացան ցորենի ավելի քան 40%-ը։ 1973 թվականին՝ 5,5 միլիոն հեկտար տարածքի վրա։ Այն տարածված էր Բուլղարիայում, Հունգարիայում, Լեհաստանում, Ռումինիայում, Հարավսլավիայում, ԳԴՀ-ում, Չեխոսլովակիայում և այլ երկրներում։

Ներկայումս թույլատրված է արտադրական օգտագործման համար Հյուսիսային Կովկասի և Ստորին Վոլգայի շրջաններում։

## Ծանոթագրություններ

Կատեգորիա:Հացահատիկային բույսեր
Սուրբ Կիրակի մատուռ

**Սուրբ Կիրակի մատուռ** անվանումը կարող է վերաբերել.

* Սուրբ Կիրակի մատուռ՝ պատմամշակութային հուշարձան Հայաստանի Լոռու մարզի Հաղպատ գյուղում, 
* Սուրբ Կիրակի մատուռ՝ պատմամշակութային հուշարձան Հայաստանի Տավուշի մարզի Գանձաքար գյուղում։
Մոնտազիո

**Մոնտազիո** (), իտալական կիսապինդ պանիր՝ պատրաստած կովի կաթից։ Այն արտադրում են Վենետո և Ֆրիուլի Վենետիկ Ջուլիա շրջաններում։

## Պատմություն
Մոնտազիոն ունի հին պատմություն։ Պանրի տեխնոլոգիան ստեղծվել է 1200 թվականին Մոջիո Ուդինեզե աբբայության Բենեդիկտյան միաբանները։ Առաջին անգամ «մոնտազիո» անվանումը հիշատակվել է 1775 թվականի փաստաթղթերում։ 1986 թվականին պանիրը ստացել է PDO, իսկ 1996 թվականին DOP կատեգորիա։

## Ստացման տեխնոլոգիա
մինի|''Montasio Fresco''
Պանրատեսակն արտադրվում է Ֆրիուլի Վենետիկ Ջուլիա և Բելունո գավառում, ինչպես նաև Տրևիզոյում, Վենետոյում և Պադովայում։ Արտադրման ժամանակ հիմնական ուշադրությունը դարձվում է այն բանին, որ պանիրը պահպանի թարմ կաթի համը։ Չպաստերիզացված կաթը լցնում են պղնձե կամ պողպատե տակառների մեջ։ Կաթին ավելացնում են բակտերիաներ կամ խմորիչ՝ ստացված կթած կաթից։ Այդ ամբողջը տաքացնում են 32-34 °C, որ համաչափորեն տարածվեն բակտերիաները, հետո ավելացնում են շրդանային մակարդ։ Կաթը թողնում են 20-25 րոպե, որ մակարդվի։ Հետո մակարդը կտրում են հատուկ գործիքով՝ մինչև մանրահատիկ դառնալը։ Այդ զանգվածը տաքացնում են՝ անընդհատ խառնելով, մինչև 44-46 °C։ Թանձրուկն առանձնացնում են 25 րոպե հետո և մամլում կա՛մ ձեռքով, կա՛մ գործիքով։ Պանրի գլուխները դնում են հատուկ կաղապարների մեջ, որոնց շնորհիվ ապագա պանրի կողերին դաջվում է «*Montasio*» անվանումը։ 24 ժամ անց, երբ քամվում է ավելորդ սիճուկից, պանրագլուխը երկու օր պահում են աղաջրում։ Դրանից հետո պանիրը տեղափոխում են հատուկ տարածք՝ հասունանալու։

## Բնութագիր
Պանրի գլխի միջին զանգվածը 6-8 կգ է։ Տեսքը գլանաձև է, որի տրամագիծը 30-35 սմ է, բարձրությունը՝ 8 սմ։ Կազմվածքը կոմպակտ է՝ աչքերով, որոնք բաշխված են հավասարաչափ։ Գույնը սպիտակ է կամ բաց դեղին։ Կեղևը հարթ է, առաձգական՝ բաց շագանակագույն, որը ժամանակի ընթացքում, ինչպես նաև պանիրը, մգանում է՝ դառնալով փուխր և հատիկավոր։

## Տեսակներ
* ՝ 2-ից 4 ամիս հնեցված․ ունի փափուկ, նուրբ կաթնային համ։ 
* ՝ 5-ից 10 ամիս հնեցված․ ունի ավելի ուժեղ և լրիվ համ։ 
* ՝ 10 ամիս հնեցված․ ունի բնորոշ բույր և թեթև կծվահամ։ 
* ՝ 18 ամսից ավելի հնեցված։

## Օգտագործում
Պանիրն օգտագործում են տարբեր կերպ՝ ըստ հնեցվածության։ Fresco և Mezzano տեսակները ուտում են որպես առանձին ուտեստ, հացով, թարմ բանջարեղենով։ Պանիրն օգտագործում են աղցանների, պաստաների, պոլենտայի պատրաստման ժամանակ։ Կիրառում են նաև թխվածքներում և մսային ուտեստներում։ Որպես նախուտեստ հրամցնում են սպիտակ գինիների հետ՝ Պինո բլան, Շարդոնե։ Միջին հնեցված մոնտազիոն համակցվում է նաև Մեռլո տեսակի խաղողի կարմիր գինիների հետ։ Montasio Stagionato տեսակը հիմնականում օգտագործում են քերած վիճակում։

## Գրականություն
*  Ministero Agricoltura e Foreste, *DOC cheeses of Italy*, Milano, Franco Angeli

## Ծանոթագրություններ

## Արտաքին հղումներ
* Պանրի մասին

Կատեգորիա:Իտալական պանիրներ
Կատեգորիա:Կիսապինդ պանիրներ
Կատեգորիա:Կովի կաթից պանիրներ
Ակիրա Սուզուկի (քիմիկոս)

ճապոնացի քիմիկոս և Նոբելյան մրցանակի դափնեկիր (2010), ով 1979 թվականին, առաջինն է հրապարակել Սուզուկիի ռեակցիան՝ արիլ- կամ վինիլ-բորոնաթթվի օրգանական ռեակցիան արիլ- կամ վինիլ-հալիդի հետ կատալիզացված պալադիում կոմպլեքսով։

## Վաղ կյանք և կրթություն
Սուզուկին ծնվել է 1930 թվականի սեպտեմբերի 12-ին Մուկավայում, Հոկայդո, նրա հայրը մահացել է, երբ նա սովորում էր ավագ դպրոցում: Նա քիմիա է սովորել Հոկայդոյի համալսարանում (Հոկուդայ) և PhD-ն ստանալուց հետո, այնտեղ աշխատում էր որպես դոցենտ: Նա սկզբում ցանկանում էր մասնագիտանալ մաթեմատիկայից, քանի որ մանկության տարիներին նրա սիրելի առարկան թվաբանությունն էր։ Դա երկու գրքերի հետ ծանոթությունն էր, որ առիթ դարձավ շարժվելու օրգանական սինթեզի ուղիով, մեկը Օրգանական քիմիայի դասագիրքն է, որը գրվել է Հարվարդի համալսարանի Լուի Ֆիզերի կողմից, և մյուսը՝ Հիդրոբորացիան, որը գրել է Հերբերտ Բրաունը Փրդյուի համալսարանից։

## Կարիերա
1963 - 1965 թվականներին Սուզուկին եղել է Փերդյու համալսարանի ասպիրանտ, իսկ Հոկուդայ վերադառնալուց հետո դարձել է այնտեղի լրիվ պրոֆեսոր: Նրա հետդոկտորական փորձառությունը, իր օգնական Նորիո Միյաուրայի հետ, օգտագործվեց  համադրության ռեակցիայի ուսումնասիրության մեջ և 1979 թվականին հանգեցրեց Սուզուկիի ռեակցիայի բացահայտմանը։ Արիլ և վինիլային խմբի հետ նրա օրգանական բորոնաթթուները կայուն են ջրի և օդի նկատմամբ, պահանջվող պայմանները նույնպես հեշտ են օգտագործման մեջ, և դրա համար պահանջվող պայմանները նույնպես համեմատաբար մեղուստի համարվում է որ հեշտ է օգտագործել։ Դրա ամբողջական մեխանիզմը ներկայացված է ստորև։
center|550px|Սուզուկիի միացման ամբողջական մեխանիզմ 2

1994 թվականին Հոկուդայից հեռանալուց հետո նա այլ համալսարաններում պաշտոններ զբաղեցրեց՝ 1994–1995 թվականներին Օկայամայի գիտության համալսարան և 1995–2002 թվականներին Կուրաշիկի գիտության և արվեստի համալսարանում։ Բացի այդ, նա հրավիրված պրոֆեսոր էր Փրդյու համալսարանում (2001), Ակադեմիական Սինիկա և Թայվանի ազգային համալսարանում (2002)։

2010 թվականին Սուզուկին Ռիչարդ Հեքի և Էյ-իչի Նեգիշիի հետ համատեղ արժանացել է քիմիայի Նոբելյան մրցանակի։

Քիմիայի միջազգային տարին (IYC 2011) նշելու առթիվ Սուզուկին ՅՈՒՆԵՍԿՕ-ի Courier ամսագրին հարցազրույց է տվել, նա ասել է.

Այսօր ոմանք քիմիան համարում են աղտոտող արդյունաբերություն, բայց դա սխալ է... Առանց դրա, արտադրողականությունը կնվազի, և մենք չէինք կարող վայելել այն կյանքը, որն այսօր գիտենք: Եթե ​​կա աղտոտվածություն, դա այն պատճառով է, որ մենք վնասակար նյութեր ենք թափթփում: Ակնհայտ է, որ մենք պետք է հարմարեցնենք մշակման և կառավարման ռեժիմները և աշխատենք այնպիսի քիմիական նյութերի և արտադրական գործընթացների զարգացման վրա, որոնք հարգում են շրջակա միջավայրը։


2014 թվականին կանադացի չինացի ուսանողը հարցրեց Սուզուկիի խորհուրդը. «Ինչպե՞ս կարող եմ Ձեզ պես մեծ քիմիկոս դառնալ», Սուզուկին պատասխանել է նրան.
«...ամեն ինչից առաջ, դուք պետք է սովորեք տեսնել արտաքինի միջով, որպեսզի ընկալեք էությունը»։

## Գյուտ առանց արտոնագրի
Սուզուկին Սուզուկիի ռեակցիայի տեխնոլոգիայի համար արտոնագիր չի ստացել, քանի որ նա համարում է, որ հետազոտությունը աջակցվել է պետական ​​միջոցներով, դրա շնորհիվ միացման տեխնոլոգիան լայն տարածում է գտել, և այս տեխնոլոգիան օգտագործող շատ ապրանքներ գործնական կիրառություն են ստացել։ To date, there are more than 6,000 papers and patents related to Suzuki reaction.

## Ծանոթագրություններ
Ջրաղացաձորի կամուրջ

**Ջրաղացաձորի կամուրջ**, միաթռիչք կամուրջ Հայաստանի Լոռու մարզի Ալավերդի համայնքի Հաղպատ գյուղում՝ Ջրաղացաձոր գյուղատեղիի տարածքում։

## Կարգավիճակ
2004 թվականին Ջրաղացաձորի կամուրջը ներառվել է Հաղպատի պատմության և մշակութային անշարժ հուշարձանների պետական ցուցակում որպես հանրապետական նշանակության հուշարձան։

## Պատմություն
Կամրջի կառուցման վերաբերյալ հիշատակություններ հայտնի չեն։ Սակայն կամրջի ճարտարապետական ձևը հուշում է, որ կառուցվել է, հավանաբար, 13-րդ դարում։

Հին ժամանակներում կամուրջը ծառայել է որպես կապող հանգույց Հաղպատի վանքից դեպի Կայանբերդ և դեպի Սանահինի վանք տանող ճանապարհի համար։

## Ճարտարապետական նկարագիր
Կամուրջը կառուցված է գետի նեղ հատվածում, որտեղ ժայռոտ ափերն իրար մոտ են։ Կամրջի հիմնասյուները հենվում են ժայռերի վրա։ Կառուցված է կապտավուն բազալտի սրբատաշ քարերով, անմշակ քարերով և կրաշաղախով։

## Տես նաև
* Ջրաղացաձոր գյուղատեղի
* Սուրբ Կիրակի մատուռ
* Լաստի Այր
* Կայանբերդ
* Ծակայր
* Հաղպատի վանք
* Զարնի Այր
* Պարնի Այր

## Ծանոթագրություններ

Կատեգորիա:Հայաստանի կամուրջներ
Կատեգորիա:Հաղպատ
Կատեգորիա:Լոռու մարզի հուշարձաններ
Իտալաիսպանական կապուկ

**Իտալաիսպանական կապուկ** (*լատինական կապուկ*)` 40 կամ 48 քարտերից բաղկացած խաղաքարտերի տարբերակ է, որն օգտագործվում է Իտալիայի և Իսպանիայի ավանդական խաղաքարտերով խաղերի համար։ Այսօր այն տարածված է Իտալիայում, Իսպանիայում, Պորտուգալիայում և Լատինական Ամերիկայում։

thumb|300px|Իսպանական 48 քարտանոց կապուկ։

## Պատմություն
Առաջին խաղաքարտերը հայտնվել են ժամանակակից Չինաստանի տարածքում, այնուհետև տարածվել  Մերձավոր Արևելքում, և հետո հասել Մամլուքյան Եգիպտոս։ Հենց արաբական մշակույթն է 14-րդ դարում քարտերը բերել Պիրենեյան թերակղզի։ Նրանց անվանումը՝ naipes, առաջացել է արաբական nā'ib բառից, որով Մամլուքյան սուլթանությունում կոչում էին քարտերը։ Խաղաքարտերի տեսակը նման է Հյուսիսային Իտալիայի կապուկին և իտալական տարո քարտերին ։ Այս կապուկը օգտագործվում է օկուլտիզմում` Լատինական Ամերիկայի բազմաթիվ երկրներում, բայց այն նաև ակտիվորեն կիրառվում է խաղաքարտերով խաղերի և գուշակության մեջ։ Այս կապուկը հիշատակվում է մի շարք գեղարվեստական գրքերում։

## Կառուցվածք
Կապուկը օգտագործում է հետևյալ խորհրդանիշները՝ նկարագրելու համար խաղաքարտերի տիպերը.

Պատկեր:Suit Spade.svg|Սրեր (ագռավներ)
Պատկեր:Suit Coppe.svg|Գավաթներ (սրտեր)
Պատկեր:Suit Bastoni.svg|Մտրակներ (խաչեր)
Պատկեր:Suit Denari.svg|Մետաղադրամներ (ագուռներ)


Կապուկում կա 48 քարտ։ Թվային քարտերի համար կա 9 արժեք (1-ից 9-ը), իսկ պատկերային քարտերի համար՝ 3 արժեք (10-12)։ Սովորաբար այն վաճառվում է երկու *comodines*-ով (ջոկերներով), և ընդհանուր քարտերի քանակը կազմում է 50։ Երեք պատկերային քարտերը, որոնք համապատասխանում են ֆրանսիական վալետին, թագուհուն և թագավորին, և ունեն նույն արժեքները, կոչվում են sota (որի վրա պատկերված է զինակիր կամ սպասավոր), *caballo* («ձի», այսինքն՝ ասպետ) և *rey* (թագավոր)։ Կան նաև փոքր կապուկներ, որոնք բաղկացած են 40 քարտերից և որոնցում բացակայում են ութնյակները, իննյակները և ջոկերները։ Կային դեպքեր, երբ հին խաղաթղթերում կար *reina* (թագուհի) անունով մի քարտ, որը արժեքով ավելի բարձր էր *caballo*-ից։ Այս կապուկներում ոչ թվեր, և ոչ էլ տառեր կան պատկերային քարտերի վրա։

Այս քարտերի տեսակը կարելի է որոշել նաև քարտի պատկերի շուրջ եղած շրջանակի միջոցով՝ եթե այն «ընդհատվում է» («*la pinta*») մեկ անգամ՝ դա գավաթներն են, երկու անգամ՝ սրերը, երեք անգամ՝ մտրակները, իսկ եթե անընդհատ է՝ մետաղադրամները (ներկայումս երբեմն տեսակի նշանը ցուցադրվում է շերտերով՝ (*las rayas*).1 շերտ՝ oros, 2՝ copas, 3՝ espadas, 4՝ bastos)։ Այս նշումը ստացել է «*la pinta*» անվանումը, որը հղում է անում արտահայտությանը՝ *le conocí por la pinta* («Ես նրան ճանաչեցի իր նշանի միջոցով»)։ *La pinta*-ն առաջին անգամ հայտնվել է 17-րդ դարի կեսերին։

Հնարավոր է նաև գտնել ֆրանսիական կապուկ 52 քարտերով, իսպանական պատկերներով։

## Խաղեր
* Botifarra (Կատալոնիայում)
*Brisca
*Cinquillo
*Continental
*Escoba
*Mao
*Mentiroso (ցանկացած կապուկով)
*Mus (Բասկերի երկրում, ունի մի քանի տարբերակներ կախված տարածաշրջանից)
*Պինոչո
*Pocha
*Scopa
*Scopone
*Tute
*Տրուկո
*Tressette, tresette
Իսպանական կապուկով ամենահայտնի խաղը «Մուս»-ն է («Mus»)։

## Ծանոթագրություններ

## Գրականություն
* 

Կատեգորիա:Թղթախաղ
Կատեգորիա:Իսպանիայի մշակույթ
Lunch (երգ)

«**Lunch**», ամերիկացի երգչուհի և հեղինակ-կատարող Բիլլի Այլիշի երգը, նրա «*[[Hit Me Hard and Soft]]*» (2024) երրորդ ստուդիական ալբոմի առաջատար սինգլը։ Այն թողարկվել է 2024 թվականի մայիսի 17-ին Darkroom և Interscope Records լեյբլներում։  Այլիշը երգը գրել է իր պրոդյուսեր Ֆինեաս Օ'Քոնելի հետ միասին։

## Նախապատմություն
Այլիշի սեռական կողմնորոշման շուրջ շահարկումները սկսվել են այն բանից հետո, երբ նա 2021 թվականին թողարկել է «Lost Cause» սինգլի տեսահոլովակը։  Տեսահոլովակում Այլիշը մասնակցում է երեկույթի մի քանի կանանց հետ՝ կատարելով տարբեր գործողություններ, ինչպիսիք են թվերկը, թվիսթեր խաղալը և սթրինգներ նետելը։  Շատ երկրպագուներ և լրատվամիջոցներ տեսանյութը գնահատել են որպես հոմոէրոտիկ, իսկ մյուսները նրան մեղադրել են քվիր-հետապնդումների մեջ։  Դրան ի պատասխան Այլիշը Instagram-ում տեղադրել է կուլիսային լուսանկարներ տեսահոլովակից՝ «Ես սիրում եմ աղջիկներին» մակագրությամբ։

## Կոմպոզիցիա
Երգը նկարագրել են որպես էլեկտրո, սինթի ռոք, սինթի փոփ և պոստ փանկ։

Այլիշը «Lunch» երգի և «*[[Hit Me Hard and Soft]]*» ալբոմի երկու այլ երգերի մասին հայտարարել է դիջեյների գաղտնի հավաքի և Coachella festival 2024 երեկույթի ժամանակ, որը կոչվում էր  «Do Labs»։ Սա ալբոմի երկրորդ թրեքն է, որը թողարկվել է 2024 թվականի մայիսի 17-ին։  «Lunch»-ը ալբոմի առաջատար սինգլն է, որը թողարկվել է դրա թողարկման հետ միաժամանակ։  Երգը հայտնվել է contemporary hit radio-ում ԱՄՆ-ում, իսկ Universal Music Group-ը գովազդել է այն Իտալիայի ռադիոեթերում։  Այլիշի նկարահանած «Lunch» տեսահոլովակի պրեմիերան կայացել է նրա YouTube Vevo ալիքում երգի և ալբոմի թողարկումից տասներկու ժամ անց։ 

Որոշ երաժշտական քննադատներ նշել են, որ «Lunch»-ը ալբոմի լավագույն երգերից մեկն է։

## Մրցանակներ և անվանակարգեր

## Հիթ-շքերթ

### Շաբաթական հիթ-շքերթներ

### Ամսական հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Բիլլի Այլիշի երգեր
360 (երգ)

«**360**», անգլիացի երգչուհի և երգերի հեղինակ Charli XCX-ի երգը, որը թողարկվել է 2024 թվականի մայիսի 10-ին որպես նրա *[[Brat (ալբոմ)|Brat]]* (2024) վեցերորդ ստուդիական ալբոմի երկրորդ սինգլ։  Այն զբաղեցրել է 12-րդ տեղը UK Singles Chart-ում և 55-րդ տեղը Billboard Hot 100-ում ԱՄՆ-ում։

## Երաժշտական տեսահոլովակ
«360» երգի երաժշտական տեսահոլովակը թողարկվել է երգի հետ նույն օրը։  Ֆիլմի ռեժիսորն է Էյդան Զամիրին։ Տեսահոլովակում պատմվում է «նոր, համացանցում հայտնի it girl-ի որոնման մասին»։  Dazed-ից Թոմ Ուեյթը տեսահոլովակը համեմատել է «*[[Էյֆորիա (հեռուստասերիալ)|Euphoria]]* սերիալի զուգահեռ տիեզերքի կամ 2020-ականների «Girls» հեռուստասերիալի «it girl»-ի հետ»։  Տեսահոլովակում նկարահանվել են Քլոե Սևինյին, Ջուլիա Ֆոքսը, Ռեյչել Սենոտը, Էմմա Չեմբեռլենը, Gabbriette-ը, Ալեքս Կոնսանի, A. G. Cook-ը, Քլոե Չերին, Իսամայա Ֆֆրենչը, Սալեմ Միտչելը, Հարի Նեֆը, Ռիչի Շազամը և այլք։  *W* ամսագրից Մեթյու Վելասկոն նկարագրել է դերասանական կազմը որպես «Ռաշմոր լեռը համացանցի իշխող [sic] զիլ աղջիկներից»։

## Ռեիքս
2023 թվականի փետրվարի 17-ին պրոդյուսեր Պատրիկ Բերգերը Instagram-ում հրապարակել է լուսանկար Charli XCX-ի և շվեդ երգչուհի Ռոբինի մասնակցությամբ ստուդիական սեսիայից։  Երբ նրան հարցրել են այդ մասին Էնդի Քոենի հետ *Watch What Happens Live* շոուի ժամանակ, Charli XCX-ն իրենց համատեղ աշխատանքը անվանել է «զարմանալի» և ակնարկեց, որ իրենց համագործակցությունը կարող է թողարկվել նախքան «Brat» ալբոմը։

2024 թվականի մայիսի 31-ին Charli XCX-ը թողարկել է երգի ռեմիքս տարբերակը Ռոբինի և շվեդ երաժիշտ Yung Lean-ի մասնակցությամբ։

## Հիթ-շքերթներ

## Հավաստագրումներ

## Ծանոթագրություններ

Կատեգորիա:Չարլի ԷքսՍիԷքսի երգեր
Լյուտսհարել Գերտրյոյդա

**Լյուտսհարել Գերտրյոյդա** (, ), հոլանդացի ֆուտբոլիստ, գերմանական «ՌԲ Լայպցիգ» ակումբի և Նիդերլանդների հավաքականի պաշտպան:

## Ակումբային կարիերա
Լյուտսհարել Գերտրյոյդան ծնվել է Ռոտերդամում՝ «Ֆեյենոորդ» ակումբի տնային մարզադաշտից ոչ հեռու։  Հանդես է եկել տեղական «Օվերմաս», «Սպարտա ’20», «Սպարտա» և «Ֆեյենոորդ» ակումբների ֆուտբոլային ակադեմիաներում: 2017 թվականի հոկտեմբերին Բրիտանական հեղինակավոր «The Guardian» պարբերականը խաղացողին ընդգրկել է «Համաշխարհային ֆուտբոլի 60 լավագույն երիտասարդ տաղանդների» ցանկում։  2017 թվականի հոկտեմբերի 25-ին նշել է իր նորամուտը «Ֆեյենոորդի» հիմնական կազմում՝ փոխարինելով Ջերի Սեն Ժյուստին «Սվիֆթի» դեմ խաղում Նիդերլանդների գավաթի խաղարկության շրջանակներում։  2018 թվականի դեկտեմբերի 23-ին նշել է իր նորամուտը Էրեդիվիզիում՝ փոխարինելով Ռոբին վան Պերսիին «ԱԴՕ Դեն Հաագի» դեմ խաղում։

2024 թվականի օգոստոսի 30-ին տեղափոխվել է գերմանական «ՌԲ Լայպցիգ»՝ կնքելով հնգամյա պայմանագիր մինչև 2029 թվականի կեսերը։

## Կարիերան հավաքականում
Լյուտսհարել Գերտրյոյդաը հանդես է եկել Նիդերլանդների մինչև 16, մինչև 17, մինչև 18 և մինչև 19 տարեկանների հավաքականներում։

## Ձեռքբերումներ
**«Ֆեյենոորդ»**
* Նիդերլանդների չեմպիոն - 2022/23
* Նիդերլանդների գավաթակիր - 2023/24
* Նիդերլանդների սուպերգավաթակիր - 2024

## Ելույթների վիճակագրություն
### Ակումբային կարիերա

### Գերտրյոյդայի խաղերը հավաքականում

**Ընդհանուր՝ 6 խաղ / 0 գոլ, 2 հաղթանակ, 0 ոչ-ոքի, 4 պարտություն**

## Ծանոթագրություններ

## Արտաքին հղումներ
* Ֆուտբոլիստի էջը «Ֆեյենոորդ» ակումբի կայքում

Կատեգորիա:Բունդեսլիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի պաշտպաններ
Միգել Գուտիեռես

**Միգել Գուտիեռես Օրտեգա** (, ), իսպանացի ֆուտբոլիստ, «Ժիրոնա» ակումբի ձախ պաշտպան:

## Ակումբային կարիերա
Գուտիեռեսը ծնվել է Իսպանիայի Մադրիդ քաղաքում։ Հինգ  տարեկանում սկսել է մարզվել «Խետաֆեի» ակադեմիայում, իսկ 11 տարեկանում տեղափոխվել է «Ռեալ Մադրիդ» ակումբի ակադեմիա։  2017 թվականի հուլիսին «Մանչեսթեր Յունայթեդի» այն ժամանակվա գլխավոր մարզիչ Ժոզե Մոուրինյոն հետաքրքրված է եղել Գուտիեռեսի հետ պայմանագրի ստորագրմամբ, բայց Միգելը որոշել է մնալ և խաղալ «Ռեալի» կազմում:

2019 թվականի ամռանը «Ռեալի» այն ժամանակվա գլխավոր մարզիչ Զինեդին Զիդանը խաղացողին հրավիրել է ակումբի հիմնական թիմ, քանի որ «Audi Cup»-ի  խաղարկության ժամանակ վնասվածք էր ստացել Ֆերլան Մենդին: Գուտիեռեսը դարձել է ակադեմիայի՝ 2001 թվականին ծնված սաներից առաջինը, ում կանչել են ակումբի հիմնական թիմ

2021 թվականի ապրիլի 21-ին նշել է իր նորամուտը «Ռեալի» կազմում՝ փոխարինման դուրս գալով Լա Լիգայի «Կադիսի» դեմ խաղում (3:0): Գուտիեռեսն առաջին անգամ մեկնարկային կազմում խաղադաշտ է դուրս եկել «Գրանադայի» դեմ խաղում (4:1):

2022 թվականի օգոստոսի 5-ին Գուտիերեսը տեղափոխվել է Լա Լիգա դուրս եկած «Ժիրոնա» ակումբ։  Նա պայմանագիր է կնքել մինչև 2027 թվականը: 2022 թվականի օգոստոսի 14-ին նշել է իր նորամուտը  նոր ակումբում Լա Լիգայի «Վալենսիայի» դեմ խաղում:

## Ձեռքբերումներ
### Թիմային
;«Ռեալ Մադրիդ»
* Իսպանիայի չեմպիոն - 2021/22 
* ՈՒԵՖԱ Չեմպիոնների լիգայի հաղթող - 2021/22

; Իսպանիայի հավաքական (մինչև 19 տարեկաններ)
* Եվրոպայի մինչև 19 տարեկանների առաջնության չեմպիոն - 2019 

#### Անձնական նվաճումներ
* Ընդգրկվել Է Լա Լիգայի խորհրդանշական հավաքականում՝ 2023/24:

## Ծանոթագրություններ

 

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ժիրոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Իսպանիացի օլիմպիական չեմպիոններ
Կատեգորիա:Լա Լիգայի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Քրիստիան Մոսկերա

**Քրիստիան Անդրեյ Մոսկերա Իբերգեն** (, ), իսպանացի ֆուտբոլիստ, «Վալենսիա» ակումբի պաշտպան:

## Ակումբային կարիերա
Քրիստիան Մոսկերան ծնվել է Ալիկանտեում (Վալենսիա)։ Հանդես է եկել տեղի «Հերկուլես» ակումբի երիտասարդական թիմում։  2016 թվականին 12-ամյա Մոսկերան դարձել է «Վալենսիայի» ֆուտբոլային ակադեմիայի խաղացող։ 

2022 թվականի հունվարի 16-ին նշել է իր նորամուտը «Վալենսիայի» հիմնական կազմում Իսպանիայի գավաթի խաղարկության՝ «Լևանտեի» դեմ խաղում։  Երեք օր անց՝ հունվարի 19-ին, Մոսկերան նշել է իր նորամուտը իսպանական Պրիմերայում՝ մեկնարկային կազմում խաղադաշտ դուրս գալով «Սևիլյայի» դեմ խաղում։

## Կարիերան հավաքականում
Հանդես է եկել Իսպանիայի մինչև 15, մինչև 16 և մինչև 18 տարեկանների հավաքականներում: Իսպանիայի օլիմպիական հավաքականի կազմում մասնակցել է 2024 թվականին Փարիզում անցկացված Ամառային օլիմպիական խաղերին և դարձել չեմպիոն։

## Անձնական կյանք
Քրիստիան Մոսկերան ծնվել է Իսպանիա տեղափոխված կոլումբիացիների ընտանիքում։

## Ծանոթագրություններ

## Արտաքին հղումներ
* Ֆուտբոլիստի էջը BDFutbol կայքում 
 
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Իսպանացի ֆուտբոլիստներ
Կատեգորիա:Վալենսիայի ֆուտբոլիստներ
Ալեսանդրա Մելե

**Ալեսանդրա Ուաթլ Մելե** (*,* , ), առավել հայտնի որպես *Ալեսանդրա,* նորվեգացի-իտալացի երգչուհի և երգահան: Նորվեգիայի Ձայնը մրցույթի յոթերորդ եթերաշրջանի մասնակից («The Voice» շոուի նորվեգական տարբերակը)։ Ներկայացրել է Նորվեգիան Եվրատեսիլ 2023 երգի մրցույթում «Queen of Kings» երգով և եզրափակչում գրավել է 5-րդ հորիզոնականը։

## Կենսագրություն

### Վաղ կյանք
Մելեն ծնվել է 2002 թվականի սեպտեմբերի 5-ին Պիետրա Լիգուրեում, հայրը իտալացի է Ալբենգայից իսկ մայրը նորվեգացի: Տասներկու տարեկանում հաղթել է VB Factor-ի հինգերորդ թողարկումը: 2021 թվականին միջնակարգ դպրոցն ավարտելուց հետո երգչուհին նախ տեղափոխվել է Պորսգրունն իր տատիկի ու պապիկի մոտ, այնուհետև տեղափոխվել է Լիլեհամեր՝ սովորելու Լիլեհամերի երաժշտական արտադրության և արդյունաբերության ինստիտուտում (LIMBI):

### 2022 թվական։ ''Նորվեգիայի ձայնը''
2022 թվականին Մելեն մասնակցել է Նորվեգիայի Ձայնը մրցույթի յոթերորդ սեզոնին, որը The Voice ֆրանշիզայի նորվեգական տարբերակն է։ Կույր լսումներից հետո միացել է մարզիչ Էսպեն Լինդի թիմին։

### 2023 թվական: ''Melodi Grand Prix'' և Եվրատեսիլ
2023 թվականի հունվարի 4-ին Մելեն մասնակցել է Melodi Grand Prix 2023-ին՝ Նորվեգիայի ազգային ընտրությունը Եվրատեսիլ 2023 երգի մրցույթի համար։ Ներկայացել է «Queen of Kings» երգով հանդես է եկել 2023 թվականի հունվարի 14-ին առաջին կիսաեզրափակչում և իրավունք է ստացել մասնակցելու եզրափակիչին, որը կայացել է 2023 թվականի փետրվարի 4-ին։ Հաղթել է մրցույթում ամենաբարձր միավորներով ինչպես հեռուստաքվեարկության, այնպես էլ միջազգային ժյուրիի կողմից՝ դրանով իսկ իրավունք ստանալով ներկայացնելու Նորվեգիան 2023 թվականին Լիվերպուլում կայանալիք Եվրատեսիլ երգի մրցույթում։ Ալեսանդրա Մելեն ելույթ է ունեցել առաջին կիսաեզրափակչի առաջին կեսում, որը տեղի է ունեցել 2023 թվականի մայիսի 9-ին, անցել է եզրափակիչ։ 2023 թվականի մայիսի 13-ին եզրափակչում զբաղեցրել է 5-րդ հորիզոնականը։

## Սկավառակագրություն

### Մինի-ալբոմ

### Սինգլներ

## Ծանոթագրություններ

## Արտաքին հղումներ

Կատեգորիա:Նորվեգացի երգիչներ
Կատեգորիա:«The Voice» հեռուստաշոուի մասնակիցներ
Կատեգորիա:Իտալացի երգչուհիներ
Կատեգորիա:Նորվեգացի երգչուհիներ
Կատեգորիա:Եվրատեսիլ երգի մրցույթի մասնակիցներ
Կատեգորիա:ԼԳԲՏ իտալացիներ
Կատեգորիա:Երգահաններ
Տոմաշ Վլչեկ

**Տոմաշ Վլչեկ** (, ), չեխ ֆուտբոլիստ, «Սլավիա» ակումբի և Չեխիայի հավաքականի պաշտպան։

## Ակումբային կարիերա
Վլչեկը «Նովոմեստեցկի Կլադնո», «Կլադնո» և մայրաքաղաքային «Սլավիա» ակումբների սան է։  2018 թվականին ֆուտբոլիստն ընդգրկվել է վերջինիս հայտացուցակում մրցաշրջանի համար։  Սեպտեմբերի 26-ին Չեխիայի գավաթի խաղարկության՝ «Ուստի նադ Լաբեմի» դեմ նշել է իր նորամուտը հիմնական կազմում։  2019 թվականին Տոմաշը վարձավճարով տեղափոխվել է «Ուստի նադ Լաբեմ»։  Օգոստոսի 2-ին «Պրոստեյովի» դեմ խաղում նշել է իր նորամուտը Չեխիայի ազգային լիգայում։  2020 թվականին Վլչեկը վարձավճարով տեղափոխվել է «Վիսոչինա»։  Սեպտեմբերի 22-ին «Խրուդիմայի» դեմ խաղում նշել է իր նորամուտը նոր թիմի կազմում։  2021 թվականի նոյեմբերի 20-ին «Պրշիբրամի» դեմ խաղում Տոմաշը խփել է  իր առաջին գոլը «Վիսոչինայի» կազմում։ 

2022 թվականի ամռանը Վլչեկը վարձավճարով տեղափոխվել է «Պարդուբիցե»։  Հուլիսի 31-ին «Դինամո Չեսկե-Բուդեյովիցեի» դեմ խաղում նշել է իր նորամուտը Գամբրինուս լիգայում։  Օգոստոսի 14-ին լիբերեցկի «Սլովանի» դեմ խաղում Տոմաշը խփել է իր առաջին գոլը «Պարդուբիցեի» կազմում։ 

Վարձավճարային պայմանագրի ավարտից հետո Վլչեկը վերադարձել է «Սլավիա»։

## Միջազգային կարիերա
2023 թվականին Վլչեկը Չեխիայի երիտասարդական հավաքականի կազմում Ռումինիայում և Վրաստանում մասնակցել է Եվրոպայի երիտասարդական առաջնությանը: Մրցաշարում նա խաղադաշտ է դուրս եկել Իսրայելի թիմի դեմ խաղում։

2024 թվականի մարտի 26-ին Հայաստանի հավաքականի դեմ ընկերական խաղում Վլչեկը նշել է նորամուտը Չեխիայի ազգային հավաքականի կազմում։

## Ծանոթագրություններ

Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Սլավիա Պրահայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կորդուանի փարոս

**Կորդուանի փարոս** () փարոս, որը գտնվում է ափից 7 կմ հեռավորության վրա Կորդուան սարահարթի վրա, Ժիրոնդի գետաբերանում, ձևավորվել է Գարոնի և Դորդոնի միախառնումից, որոնք բացվում են դեպի Ատլանտյան օվկիանոս: 2021 թվականի հուլիսին այն ներառվել է Համաշխարհային ժառանգության ցանկում։

Փարոսը լուսավորում և պաշտպանում է ծովային երթևեկությունը երկու անցուղիներում, որոնք ապահովում են մուտք դեպի գետաբերաններ։ Փարոսի բարձրությունը 68 մ է, այն աշխարհի 10-րդ ամենաբարձր փարոսն է ավանդական փարոսների շարքում։

Գտնվում է Նոր Ակվիտանիա շրջանի Ժիրոնդ դեպարտամենտում՝ Ռուայան, Վո-սյուր-Մեր և Պուան-դե-Գրեյվ քաղաքների միջև և աշխարհագրորեն պատկանում է Վերդոն-սյուր-Մեր համայնքին։

Փարոսը կառուցվել է 1584-1611 թվականներին։ Այն Ֆրանսիայի ամենահին գործող փարոսն է։ Երբեմն կոչվում է «Ծովի Վերսալ», «արքաների փարոս» կամ «փարոսների արքա», այն առաջին փարոսն է, որը դասվում է որպես պատմական հուշարձան Ֆրանսիայում 1862 թվականից ի վեր։

Գործարկվում է Միջտարածաշրջանային Հարավային Ատլանտյան ծովային մարմնի կողմից, որի ծառայությունները Վերդոնում տրամադրում են ծովային ազդանշաններ և անցումներ: 2010 թվականից կառավարվում և պաշտպանվում է Ժիրոնդի գետաբերանի կայուն զարգացման համար Միացյալ միության կողմից:

## Պատմություն
ձախից|մինի|227x227փքս|«Կորդուանի փարոսը», Չարլզ Մերսերո (1853 և 1876 թվականների միջև)
Փոքր փարոսային աշտարակներ կղզում գոյություն են ունեցել 880 թվականից, սակայն մշտական կառույցը կառուցվել է 14-րդ դարում Անգլիայի թագավոր Էդվարդ III-ի ավագ որդու՝ Էդուարդ Սև արքայազնի կողմից, երբ Գվիեն շրջանը անգլիական նահանգ է եղել: Կառուցվել է 15 մ բարձրությամբ աշտարակ՝ վերին հարթակով, որտեղ վառվել է փայտի կրակը՝ վանական վերակացուով։ Անցնող նավերը ուղեվարձի համար վճարել են 2 գրոթ՝ փարոսի վճարների առաջին հայտնի օրինակը: Բացի աշտարակից, կղզու վրա կառուցվել է փոքրիկ մատուռ։ 16-րդ դարի երկրորդ կեսին աշտարակը անկում է ապրել և նավարկության համար առաջացած վտանգը սկսել է սպառնալ Բորդոյում գինու առևտրին։ Սա հանգեցրել է Կորդուանի փարոսի կառուցմանը ներկայիս տեսքով:

## Ծանոթագրություններ

## Արտաքին հղումներ

* 

Կատեգորիա:Համաշխարհային ժառանգություն Ֆրանսիայում
Կատեգորիա:Փարոսներ
Կատեգորիա:Ֆրանսիայի շենքեր և կառույցներ
Կատեգորիա:Համաշխարհային ժառանգություն
Կատեգորիա:1610-ականների կառուցումն ավարտված շենքեր և կառույցներ
Սուրբ Աստվածածին վանք (Սուրբ Օհան)

**Սուրբ Աստվածածին վանք** կամ **Մագիստրոսի վանք**, հայ առաքելական ավերված վանք Արևմտյան Հայաստանի Կարնո նահանգի Բասենի գավառակի Սուրբ Օհան (այժմ Դեմիրդյովեն) գյուղից 1,3 կմ հարավ-աևմուտք։ Վանքը հայտնի է նաև Տիրամոր, Մագիստրոսի, Ծիրանյաց, Յոթն Վիրաց անուններով։

## Պատմություն
Վանքը կառուցվել է 11-րդ դարում և եղել է գրչության կենտրոն։ Հայտնի են վանքում ստեղծված 1455 թվականի և 1654 թվականի ձեռագրերը։ Վանքը գրեթե ամբողջությամբ ավերվել է 20-րդ դարի կեսերին։ Հուշարձանագետ Սամվել Կարապետյանի վկայությամբ, 2015 թվականին երբեմնի վանքից մնացել էին միայն գավթի որմերի մնացորդները։ Տեղի բնակիչները վանքի քարերը (հատկապես սրբատաշ) գողացել և օգտագործել են որպես շինանյութ։

## Ճարտարապետություն
Վանքի եկեղեցին սրածայր վեղարով ավարտվող կենտրոնագմբեթ կառույց էր, որն արևմուտքից կից ուներ հարթ տանիքով գավիթ։ Եկեղեցին շրջապատված էր քառանկյուն պարիսպով, որը ներքուստ ուներ բնակելի և տնտեսական նշանակության բազմաթիվ շինություններ։ Պարսպի ներսում եղել է նաև գերեզմանոց։

Վանքի միակ հայտնի լուսանկարի հեղինակը հայ բժիշկ և լուսանկարիչ Գևորգ Ջերջյանն է։

## Ծանոթագրություններ

Կատեգորիա:Թուրքիայի հայկական գոյություն չունեցող եկեղեցիներ
Կատեգորիա:11-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Բենջամին Բայրոն Դևիս

**Բենջամին Բայրոն Դևիս**, ամերիկացի դերասան, գրող, ռեժիսոր։ Նա հայտնի է Դատչ վան դեր Լինդեի դերի համար «Red Dead Redemption» և «Red Dead Redemption 2» տեսախաղերում։

## Կարիերա
Դևիսը հիմնականում հանդես է եկել հեռուստասերիալներում, այդ թվում՝ «Առանց հետքի», «Մտածել ինչպես հանցագործ», «Գիլմոր աղջիկներ», «Վինդֆոլ», «MADtv», «Վեց ոտնաչափ ներքև»։ Բացի հեռուստատեսությունից, նա հանդես է գալիս նաև բեմում։ 2011 թվականին Դևիսը ղեկավարել է «Արթուն» թատերական բեմադրությունը։ Դևիսը հնչյունավորել է մի քանի կերպարների Rockstar-ի տարբեր խաղերում, առավել հայտնի է Դատչ վան դեր Լինդի դերով՝ «Red Dead Redemption» և «Red Dead Redemption 2» խաղերում։

## Ֆիլմագրություն

### Ֆիլմ

### Հեռուստատեսություն

### Երաժշտական ​​տեսահոլովակ

### Տեսախաղեր

## Ծանոթագրություններ

## Արտաքին հղումներ
* 
* 
Կատեգորիա:Ամերիկացի տղամարդ կինոդերասաններ
Կատեգորիա:Բոստոն քաղաքում ծնվածներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի կինոռեժիսորներ
Կատեգորիա:Ամերիկացի դերասաններ
Կատեգորիա:Ամերիկացիներ
Թրիերի տաճար

**Թրիերի Սուրբ Պետրոսի տաճար** (), Թրիեր քաղաքի տաճարը, Թրիերի արքեպիսկոպոսի աթոռանիստը, հիմնադրման ժամանակ Գերմանիայի ամենահին տաճարը։

## Շինարարության պատմություն
Տաճարը հիմնադրվել է 320-ական թվականներին Կոստանդիանոս կայսեր հրամանով և սկսել է կառուցվել Թրիերի եպիսկոպոս Մաքսիմինի գլխավորությամբ։ Թրիերի տաճարի եպիսկոպոսության և հոգևորականության կողմից հրատարակված գրքույկում նշվում է, որ Սուրբ Հեղինե թագուհին «*իր պալատի մի մասը տվել է Ագրիտիուս եպիսկոպոսին*» եկեղեցու օգտագործման համար: Նրա չափերը (112,5 մ x 41 մ) մինչ օրս ամենամեծն են քաղաքի եկեղեցիների մեջ: 882 թվականին նորմանները գործնականում ավերել են շենքը, սակայն տաճարը կրկին վերակառուցվել է ռոմանական ոճով, և շինարարությունն ամբողջությամբ ավարտվել է մինչև 1196 թվականը։

1944-1945 թվականների ձմռանը տաճարը, ինչպես և մնացած քաղաքը, լրջորեն տուժել են դաշնակից զորքերի կողմից քաղաքը գրավելու համար մղվող մարտերի ժամանակ։ 1960-1974 թվականներին իրականացվել է խորանի վերականգնում և վերակառուցում։ 1974 թվականի մայիսի 1-ին վերականգնված խորանը կրկին օծվել է։

## Ինտերիեր
Սկզբում Թրիերի տաճարի ինտերիերը բավականին մռայլ է եղել, որն ընդհանուր առմամբ համապատասխանել է ռոմանական ոճին, սակայն 18-րդ դարում տեղի հոգևորականները որոշել են ավելացնել բարոկկո տարրեր։ Մասնավորապես, ստեղծվել է նոր խորան՝ հոյակապ զարդարված փորագրություններով, ինչպես նաև խորանի պատնեշ՝ ծածկված ռելիեֆներով։ Տաճարում 1974 թվականին Երգեհոն է տեղադրվել։ 

## Մշակութային և պատմական նշանակություն
Տրիերի տաճարը ռոմանական ճարտարապետության լավագույն նմուշներից է։

1986 թվականից Թրիերի տաճարն ընդգրկված է ՅՈՒՆԵՍԿՕ-ի Համաշխարհային ժառանգության ցանկում։

## Պատկերասրահ

Պատկեր:Trier_Dom_BW_24.JPG|link=Файл:Trier_Dom_BW_24.JPG|alt=Западный фасад Трирского собора|Թրիերի տաճարի արևմտյան ճակատը
Պատկեր:Trierer_Dom_at_night.jpg|link=Файл:Trierer_Dom_at_night.jpg|alt=Трирский собор ночью|Թրիերի տաճարը գիշերը
Պատկեր:Détail_façade_Cathédrale_de_Trèves_290608_1.jpg|link=Файл:Détail_façade_Cathédrale_de_Trèves_290608_1.jpg|alt=Деталь фасада|Ճակատային դետալ
Պատկեր:Trierer_Dom_03.jpg|link=Файл:Trierer_Dom_03.jpg|alt=План Трирского собора|Թրիերի տաճարի հատակագիծը
Պատկեր:Trierer_Dom_36.jpg|link=Файл:Trierer_Dom_36.jpg|alt=Интерьер Трирского собора|Թրիերի տաճարի ինտերիերը
Պատկեր:Hauptorgel_im_Trierer_Dom_-_2007-10-14.jpg|link=Файл:Hauptorgel_im_Trierer_Dom_-_2007-10-14.jpg|alt=Орган Трирского собора|Թրիերի տաճարի երգեհոնը
Պատկեր:Trier_-_Dom,_Westkuppel_2007-10-14.jpg|link=Файл:Trier_-_Dom,_Westkuppel_2007-10-14.jpg|alt=Барочный купол|Բարոկկո գմբեթ
Պատկեր:Trier_015.JPG|link=Файл:Trier_015.JPG|alt=Алтарь Меттерниху[англ.]|Սեղանի բեմ


## Ծանոթագրություններ

## Արտաքին հղումներ

Կատեգորիա:Համաշխարհային ժառանգություն Գերմանիայում
Կատեգորիա:Ռոմանական ճարտարապետություն
Կատեգորիա:Համաշխարհային ժառանգություն
Կատեգորիա:Եվրոպայի եկեղեցիներ
Կատեգորիա:Գերմանիայի տեսարժան վայրեր
Կատեգորիա:Գերմանիա
Տոմաշ Սոուչեկ

**Տոմաշ Սոուչեկ** (, ), չեխ ֆուտբոլիստ, «Վեստ Հեմ Յունայթեդ» ակումբի կիսապաշտպան և Չեխիայի հավաքականի ավագ։ Եվրոպայի երկու առաջնությունների մասնակից (2020 և 2024):

## Ակումբային կարիերա

Սոուչեկը Պրահայի «Սլավիայի» սան է։  2014 թվականին խաղային պրակտիկա ստանալու համար վարձավճարով հանդես է եկել Չեխական երկրորդ լիգայում հանդես եկող «Վիկտորիա Ժիժկովի» կազմում։  Վարձավճարային պայմանագրի ավարտից հետո Տոմաշը վերադարձել է «Սլավիա»։  2015 թվականի հուլիսի 27-ին «Վիկտորիա Պլզենի» դեմ խաղում նշել է իր նորամուտը Սինոտ լիգայում։  Օգոստոսի 16-ին «Վիսոչինայի» դեմ խաղում Տոմաշն իր առաջին գոլն է խփել «Սլավիայի» կազմում։  2016 թվականի փետրվարի 28-ին «Բանիկի» դեմ խաղում Սոուչեկը հեթ-տրիկ է կատարել։ 

2017 թվականի սկզբին Սոուչեկը վարձավճարով տեղափոխվել է «Սլովան» (Լիբերեց)։  Փետրվարի 20-ին «Ֆաստավի» դեմ խաղում նշել է իր նորամուտը նոր թիմի կազմում։  2016/17 մրցաշրջանն ավարտվել է Լիբերեցի ակումբում։  2017 թվականի ամռանը «Սլավիան» Սոուչեկին վերադարձրել է ակումբ, և նա դարձավ թիմի առաջատարներից մեկը։  2018 թվականին դարձել է Չեխիայի գավաթակիր։ 2019 թվականին «Սլավիայի» հետ կատարել է «ոսկե դուբլ»՝ հաղթելով Չեխիայի առաջնությունում և գավաթի խաղարկությունում:

2020 թվականի հունվարի 29-ին տեղափոխվել է Անգլիայի Պրեմիեր լիգայի «Վեստ Հեմ Յունայթեդ» ակումբ։

## Կարիերան հավաքականում
2016 թվականի նոյեմբերի 15-ին Դանիայի հավաքականի դեմ ընկերական խաղում Սոուչեկը նշել է նորամուտը Չեխիայի հավաքականի կազմում։  2017 թվականի նոյեմբերի 8-ին Կատարում կայացած Իսլանդիայի հավաքականի դեմ խաղում Սոուչեկը խփել է իր առաջին գոլը Չեխիայի հավաքականի կազմու։ 

2017 թվականին Չեխիայի երիտասարդական հավաքականի կազմում Սոուչեկը Լեհաստանում մասնակցել է Եվրոպայի երիտասարդական առաջնությանը: Մրցաշարում նա մասնակցել է Գերմանիայի, Իտալիայի և Դանիայի թիմերի դեմ խաղերին։ 

2021 թվականի մարտի 24-ին 16 րոպեում հեթ-տրիկ է արել 2022 թվականի աշխարհի առաջնության ընտրական փուլի Էստոնիայի հավաքականի դեմ արտագնա խաղում։

## Վիճակագրություն
*Ըստ 2023 թվականի դեկտեմբերի 17-ի տվյալների*

## Ելույթները հավաքականում

## Ձեռքբերումներ
### Թիմային
; «Սլավիա» Պրահա
* Չեխիայի առաջնություն (**3**) - 2016/17, 2018/19, 2019/20
* Չեխիայի գավաթակիր (**2**) - 2017/18, 2018/19

; «Վեստ Հեմ Յունայթեդ»
* ՈՒԵՖԱ Կոնֆերենցիաների լիգայի հաղթող - 2022/23

### Անհատական
* Չեխիայի ոսկե գնդակի մրցանակակիր (**2**) - 2020, 2021
* Չեխիայի տարվա ֆուտբոլիստ (**2**) - 2019, 2020

## Ընտանիք
Տոմաշ Սոուչեկը ամուսնացած է: 2019 թվականի հունվարին ծնվել է նրա դուստրը՝ Թերեզան։ 2019 թվականի առաջին իսկ խաղում, որը տեղի է ունեցել փետրվարի 9-ին, Սոուչեկը գրավել է «Տեպլիցեի» դարպասը և այդ գոլը նվիրել դստերը։

## Ծանոթագրություններ

## Արտաքին հղումներ
* Ֆուտբոլիստի էջը «Վեստ Հեմի» կայքում 
* Ֆուտբոլիստի էջը Չեխիայի ֆուտբոլի ասոցիացիայի կայքում 
* Ֆուտբոլիստի էջը Չեխիայի առաջին լիգայի կայքում 

Կատեգորիա:Անգլիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սլավիա Պրահայի ֆուտբոլիստներ
Կատեգորիա:Սլովան Լիբերեցի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Վիկտորիա Ժիժկովի ֆուտբոլիստներ
Կատեգորիա:Ֆուտբոլի կիսապաշտպաններ
Գևորգ Ջերջյան

**Գևորգ Ջերջյան** (), հայ բժիշկ, լուսանկարիչ Արևմտյան Հայաստանի Արաբկիր քաղաքից։

## Կենսագրություն
Գևորգ Ջերջյանը ծնվել է 1870 թվականին Մալաթիայի մարզի Արաբկիր քաղաքում։ Մահացել է 1947 թվականին։

## Լուսանկարներ
մինի|Սուրբ Օհան գյուղի Սուրբ Աստվավածին վանքի լուսանկարը։ Լուսանկարիչ՝ Գևորգ Ջերջյան
Գևորգ Ջերջյանը Արևմտյան Հայաստանի տարբեր վայրերում շրջագայելիս 1900-19007 թվականներին շուրջ 240 լուսանկար է արել, որոնցից պահպանվել են միայն 100-ը: Նրա լուսանկարչական հավաքածուն ներառում է ազգագրական և վավերագրական արժեք ունեցող ընտանեկան խմբանկարներ, դիմանկարներ, բնանկարներ և քաղաքային պատկերներ հայրենի Արաբկիր քաղաքից և Արևմտյան Հայաստանի այլ վայրերից: Ավելի քան մեկ դար այս լուսանկարները պահվել են մոխրագույն պողպատե արկղի մեջ, որը տեղափոխվել է Արաբկիրից դեպի Ալեքսանդրիա, որտեղ այն մնացել է մոտ 50 տարի: Այնուհետև այն տեղափոխվել է ժառանգների հետ միասին դեպի Սուդանի մայրաքաղաք Խարթում, որտեղ մնացել է 20 տարի, ապա տեղափոխվել է Լոնդոն և պահվել 30 տարի, այնուհետև՝ Վաշինգտոն, որտեղ էլ պահվել է մոտ 10 տարի:

2014 թվականին նրա թոռ Ջորջ Ջերջյանն իր պապի հավաքածուն այլ արժեքավոր փաստաթղթերի հետ միասին նվիրաբերել է Հայոց ցեղասպանության թանգարան-ինստիտուտին: 2015 թվականի նոյեմբերին հայոց ցեղասպանության թանգարան-ինստիտուտը բացել է «Արևմտյան Հայաստանը Դիլդիլյանների և Գևորգ Ջերջյանի ֆոտոխցիկով» լուսանկարչական ցուցահանդեսը:

Արժեքավոր են հատկապես այն եկեղեցիների լուսանկարները, որոնք թուրքերը ոչնչացրել են 20-րդ դարի սկզբին և Ջերջյանից բացի որևէ մեկը չի լուսանկարել։ Դրանց թվում է Սուրբ Օհան գյուղի Սուրբ Աստվածածին վանքի լուսանկարը։

## Ընտանիք
1913 թվականին Սուդանի Օմդուրման քաղաքում արված մի նկարում նա պատկերաված է կնոջ, երեխաների՝ Արսենի և Լիլիի հետ։ Աղջիկը մահացել է 2 տարեկան հասակում։ 1945 թվականին Խարթումում արված մեկ այլ նկարում նա պատկերված է իր Էդվարդ անունով որդու հետ։

## Արտաքին հղումներ
* Գևորգ Ջերջյանի լուսանկարների հավաքածուն

## Ծանոթագրություններ

Կատեգորիա:Հայ բժիշկներ
Կատեգորիա:Հայ լուսանկարիչներ
Խոլնենգպուհիրյոգան

**Խոլնենգպուհիրյոգան** (, *հնացած՝* Хульнен-Пугор-Юган,  - «գետ ձկան կղզով»), գետ Ռուսաստանում, հոսում է Խանտի-Մանսի Ինքնավար Օկրուգի Բելոյարսկի շրջանում (ԽՄԱՕ - Յուգրա )։ Գետաբերանը գտնվում է Յոխոմյոգանի գետաբերանից 20 կմ հեռավորության վրա՝ ձախ ափին։ Գետի երկարությունը 10 կմ է:

## Ջրային ռեգիստրի տվյալներ
Համաձայն Ռուսաստանի պետական ջրային ռեգիստրի, այն պատկանում է Ստորին Օբ ավազանային շրջանին՝ Իրտիշի միախառնումից մինչև Հյուսիսային Սոսվա գետի միախառնումը։ Օբ գետի ենթաավազանն է։ Գետի ավազանը (Ստորին) Օբն է՝  Իրտիշի միախառնումից սկսած։

## Ծանոթագրություններ

## Արտաքին հղումներ
* 

Կատեգորիա:Գետեր այբբենական կարգով
Կատեգորիա:Խանտի-Մանսիական ինքնավար շրջան
Կատեգորիա:Ռուսաստանի գետեր
Միկ Քալլեն

**Մայքլ Ջոզեֆ Քալլեն** (, ), շոտլանդացի ֆուտբոլիստ, կիսապաշտպան։

## Կարիերա
Քալլենը ծնվել է Գլազգոյում, 1931 թվականի հուլիսի 3-ին։ 1948 թվականին 17 տարեկանում նա պայմանագիր է կնքել Անգլիայի երկրորդ դիվիզիոնում հանդես եկող «Լյուտոն Թաուն» ակումբի հետ։

1956 թվականին նա դարձել է «Լյուտոն Թաունի» միակ խաղացողը, որը երբևէ խաղացել է Շոտլանդիայի ֆուտբոլի ազգային հավաքականի կազմում։ 1958 թվականին նա վաճառվել է «Գրիմսբի Թաուն» ակումբին, որտեղ ցուցաբերել է հաջող խաղ և տեղափոխվել Դերբի քաղաքի «Դերբի Քաունթի» ակումբ։

Հետագայում ֆուտբոլիստը տեղափոխվել է «Վելինգթոն Թաուն» ակումբ, որտեղ էլ ավարտել է իր կարիերան։

## Ազգային հավաքական
1956 թվականին Քալլենն անցկացրել է իր միակ հանդիպումը Շոտլանդիայի ֆուտբոլի ազգային հավաքականի կազմում։

## Մահ
Միկ Քալլենը մահացել է 2024 թվականի սեպտեմբերի 2-ին 93 տարեկան հասակում։

## Ծանոթագրություններ

## Արտաքին հղումներ
*http://www.neilbrown.newcastlefans.com/player1/mickcullen.html Mick Cullen at Post War English & Scottish Football League A–Z Player's Transfer Database

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Գրիմսբի Թաունի ֆուտբոլիստներ
Կատեգորիա:Դերբի Կաունտիի ֆուտբոլիստներ
Կատեգորիա:Երկարակյացներ
Կատեգորիա:Լուտոն Թաունի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ